Fraternitas Livonica - Vikipēdija

# Fraternitas Livonica

### Vikipēdijas raksts

## [izmainīt šo sadaļu] Galvenie fakti

Korporācija Fraternitas Livonica dibināta 1926.gada 29.oktobrī. Tās pirmie dibinātāji bija studentu biedrības Austrums pametušie vai no tās izslēgtie biedri, kas bija korporāciju piekritēji. Fraternitas Livonica devīzes ir Vīrs un vārds un Lūzti, bet neliecies. Tās krāsas ir gaišzils, violets un zelts.

## [izmainīt šo sadaļu] Krāsu simbolika

Kā debess zilums Dzintarjūras krastos, Lai mūžam skaidra paliek sirds, Pret kalnu galiem - noslēpumu tāliem, Lai mūžam nebeidz traukties gars, Kā vārpas tīrumā mirdz rudens saulē, Lai sirdī atmirdz zelta stars.

## [izmainīt šo sadaļu] Vēstures pārskats

1926. g. 3. marts Fr! Liv! pirmie dibinātāji - korporācijas piekritēji tiek izslēgti vai aiziet no studentu biedrības “Austrums”.

1926. g. 29. oktobris Fraternitas Livonica’s dibināšanas sapulce Rīgā, Tērbatas ielā 15/17 (A. Ķēniņa namā) ar 47 dibinātāju piedalīšanos. Ievēl korporācijas pirmo prezidiju: sen! Arvīds Mālītis, vicesen! Kārlis Dannenbergs, sekr! Juliāns Jurgelāns; oldermanis Juris Kliesmets. Fr! Liv! vapeņa u.c. simbolu zīmējumu autors - Aleksandrs Rācenis.

1926. g. 7. decembris Fr! Liv! garantē Komānu pie Lettonia’s.

1927. g. 17. decembris Fr! Liv! Filistru biedrības (FB) dibināšana. Pirmais priekšnieks - Dr. Kārlis Straubergs.

1927. g. nogale korporācija pārceļas uz savu jauno K! Dz! Veru ielā 6. Nams tiek nodēvēts par “mūsu balto namu”. Par ēkas un gruntsgabala īpašnieci kļūst FB. Īpašuma iegādē lieli nopelni fil! Jūlijam Jurgelānam.

1928. g. 31. marts pirmais Fr! Liv! komeršs Veru ielas namā.

1928. g. 20. novembris Fr! Liv! uzņemšana P!K! (prezidē Beveronija).

1930. g. 8. marts “Baltā nama” iesvētīšana. Mācītājs - prof. V. Maldonis, lettonus.

1931. g. 26. oktobris Fr! Liv! vapeņa (mākslinieks H.Mercs) un karoga (fil! A.Bīlmaņa dāvana) iesvētīšana.

1932. g. I sem. Fr! Livonica pirmo reizi prezidē P!K! (sen! Otto Kārkliņš, vicesen! Arvīds Trapāns, sekr! Jānis Mālītis). No P!K! izstājas 6 baltvācu korporācijas.

30. gadi Fr! Liv! uzplaukums, sasniedzot kopskaitu 221 1940.g., t. sk. 2. L.K.O.K. (Aleksandrs Jurka un Aleksandrs Rācenis) un 15 Atbrīvošanas kara dalībnieki. !ta intelektuālās dzīves rosināšanā izcila nozīme fil!fil! prof. Aleksandram Daugem un Kārlim Straubergam.

1938. g. 29. oktobris Draudzības karteļa noslēgšana Rīgā ar lietuviešu studentu korporāciju “Fraternitas Baltiensis” (Kauņa).

1940. g. I sem! Fr! Liv! otrreiz prezidē P!K! (sen! Kārlis Apinis, vicesen! Teodors Pētersons, sekr! Jānis Šnitke. Sakarā ar varmācīgo P!K! darbības pārtraukšanu krievu okupācijas rezultātā Fr! Livonica’s prezidēšana formāli ilgst līdz 1989.gadam.

1940. g. februāris Fr! Liv! izcīna 1. vietu un P!K! kausu volejbolā (komandas kapt. Uldis Ģērmanis)

1940. - 1941. g. Fr! Livonica’s darbības varmācīga pārtraukšana krievu okupācijas rezultātā. Namīpašuma nelikumīga nacionalizēšana. “Baigajā gadā” represēti ap 20 livoniķu. Latvijas okupācijas juridiskā neatzīšanā ASV izcili nopelni fil! A. Bīlmanim - Latvijas sūtnim ASV.

1941. - 1945. g. sākoties PSRS - Vācijas karam, Fr! Liv! locekļi iesaistās partizāņu un brīvprātīgo vienībās cīņai pret boļševikiem. Fr! Liv! neoficiāla darbība vācu okupācijas apstākļos. Tiek sarīkotas piecas plašākas Fr! Liv! sanāksmes Lettonia’s namā u.c. Liels skaits korporācijas brāļu karo pret boļševikiem vācu armijā. Vairāki livoniķi krīt kaujas laukā.

40. gadu otrā puse 99 fratres livonici t.sk. 23 filistri - dibinātāji nonāk trimdā Rietumos. Latvijas vēstnieks ASV un valsts ārkārtējo pilnvaru nesējs - fil! A. Bīlmanis.

1946. g. septembris Fr! Liv! pirmā neoficiālā sanāksme trimdā - Eslingenā (Vācija).

1949. g. 5. marts Eslingenā par Fr! Liv! pirmo senioru trimdā ievēlēts Aleksandrs Vilks, par vicesenioru - Aleksandrs Aistrauts.

1952. g. janvāris ASV ievēlēts pirmais Fr! Liv! Globālais prezidijs (sen! Jānis Vilciņš, vicesen! Felikss Stāks, sekr! Aleksandrs Bulle).

1950-tie gadi par Fr! Liv! Globālo centru trimdā kļūst Čikāga, ASV. Fr! Liv! brāļu iesaistīšanās antikomunistiskajā cīņā, t.sk. Korejas karā. Ar īpašu uzdevumu Latvijā iesūta fil! Leonīdu Brombergu, kurš nodevības rezultātā tiek sagūstīts un nonāvēts padomju ieslodzījumā.

1971. - 1972. g. vairāku livoniķu sadarbībā ar Eduardu Berklavu no Latvijas tiek nelegāli izvesta un Rietumos plaši publicēta t.s. “17 latviešu komunistu vēstule” - apsūdzība Latvijas pārkrievošanā. Vēstuli izved fil! Arturs Pormals (1998. g. 22. jūlijā apbalvots ar Triju Zvaigžņu ordeni), sagatavo publicēšanai fil!fil! Andris Trapāns un Uldis Ģērmanis.

1976. g. oktobris Fr! Liv! saime svin konventa dibināšanas 50 gadu jubileju. Fr! Liv! darbība L!K!A!

1973./74. g. pirmais prezidēšanas termiņš L!K!A! 1991./92. g. otrais prezidēšanas termiņš L!K!A!

Padomju okupācijas periods Latvijā tiek represēti 19 Fr! Liv! brāļi. Atkārtoti represēts fil! Augusts Ālers.Notiek nelegālas livoniķu sanāksmes.

1989. g. 20.maijs Fr! Liv! atjaunošanas sanāksme Limbažos fil! Kārļa Rubeņa mājās.

1989. g. jūlijs Fr! Livonica vada P!K! atjaunošanas sēdes sv. Jāņa baznīcā Rīgā.

1989. g. 5.oktobris Fr! Liv! oficiāla darbības atjaunošana ar akreditāciju pie RTU. Atjaunotā Latvijas k!ta pirmais sen! - fil! Aleksandrs Kļaviņš, vicesen! - fil! Pēteris Leimanis, sekr! - fil! Jānis Gulbis.

1991. g. janvāris Fr! Liv! jaunie krāsneši aktīvi piedalās barikāžu aizstāvju kustībā Rīgā.

1991. g. 4. jūnijs Fr! Liv! Globālais konvents Čikāgā svinīgi nodod Fr! Liv! karogu Latvijas k!ta senioram Raimondam Sīmanim.

1992. g. 5. oktobris Rīgas Ziemeļu raj. valdes lēmums par FB īpašuma tiesībām uz namu Veru ielā 6.

1993. g. 30. janvāris karteļa līguma slēgšana ar igauņu korporāciju Fraternitas Liviensis Tartu.

1993. g. 19. februāris Fr! Liv! konvents demonstratīvi ieiet savā namā Veru ielā 6, pieprasot atzīt tiesības būt nama saimniekiem.

1993. g. marts Fr! Liv! iegūst īrnieka tiesības savā namā.

1994. g. pavasaris Fr! Liv! pārstāvju piedalīšanās likumprojekta izstrādē “Par īpašumu atdošanu akadēmiskajām mūža organizācijām”.

1994. g. 3.septembris Fr! Liv! atklāj fil! A.Dauges kapa pieminekli Lielajos kapos (tēln. Vilnis Titāns).

1994. g. oktobris Fr! Liv! konventa propozīcija G! fil! E.Berklava un fil!fil! A.Ālera un U.Ģērmaņa apbalvošanai ar Triju Zvaigžņu ordeni (visi proponētie apbalvoti).

1994. g. 22. oktobris draudzības līguma slēgšana Rīgā ar somu studentu līgu “Keskisuomalainen Osakunta”.

1995. g. 17. jūnijs Fr! Liv! Globālais konvents svinīgi nodod Fr! Liv! atjaunoto vapeni Latvijas k!tam. Akreditācija pie LU.

1996. g. 25. - 27. oktobris Fr! Liv! 70 gadu jubilejas svinības Rīgā.

1997. g. I sem! Fr! Liv! prezidē P!K! (sen! Pēteris Šnepsts, vicesen! Vidvuds Medenis, sekr! Agris Auce).

1998. - 1999. g. Fr! Liv! k!ta un FB vadība pilnībā pāriet jaunās paaudzes krāsnešu rokās.

1999. g. okt. - nov. Fr! Livonica pārņem savā rīcībā Veru ielas 6 nama 1.stāvu. FB (priekšnieks Anrī Leimanis) un Fr! Liv! Globālais konvents (sen! Gunārs Robežnieks sāk līdzekļu vākšanu nama remontam un konventa zāles atjaunošanai.

2000. g. 12.janvāris Atlantā, ASV mirst pēdējais Fr! Liv! filistrs - dibinātājs Arnolds Zaļais.

Saturs iegūts no "http://lv.wikipedia.org../../../f/r/a/Fraternitas_Livonica_7729.html"

##### Views

- Raksts
- Diskusija
- Pašreizējā versija

##### Meklēt